પેશાવર- પાકિસ્તાનના પેશાવરમાં યાકાતૂત વિસ્તારમાં થયેલા આત્મઘાતી વિસ્ફોટમાં 14 લોકોના મોત થયા છે જ્યારે 65 અન્ય ઘાયલ થયા છે. ઈજાગ્રસ્તોને સારવાર માટે નજીકની લેડી રીડીંગ હોસ્પિટલમાં ખસેડવામાં આવ્યા છે. રાહત અને બચાવકાર્યની ટીમ ઘટના સ્થળે પહોંચી ગઈ છે. મળતી માહિતી મુજબ એક ચૂંટણી બેઠક દરમિયાન થયેલા આત્મઘાતી વિસ્ફોટમાં અવામી નેશનલ પાર્ટીના નેતા (ANP) હારુન બિલ્લૌર સહિત 14 લોકોના મોત થયા છે. આ વિસ્ફોટ અવામી નેશનલ પાર્ટીના કાર્યકર્તા અને હારુન બિલ્લૌરની ચૂંટણી બેઠક દરમિયાન થયો હતો. જ્યારે આ વિસ્ફોટ થયો ત્યારે બેઠકમાં આશરે 300 લોકો હાજર હતા.